جوبائيډن : امريکا پاکستان کې جمهوريت مضبوط ليدل غواړي
د امريکا مرستيال صدر جوبائيډن وئيلي دي په پاکستان کې جمهوريت نور هم مضبوط ليدل غواړي.
د امريکا مرستيال صدر جوبائيډن وئيلي دي القاعده دپاکستان په لرې پرتو سيمو کې پناه اخستې ده. په اسلام اباد کې دوزيراعظم يوسف رضا گيلاني سره گډ مطبوعاتي کانفرنس ته دوينا په مهال جوبائيډن وويل القاعده دنورو تندلاريتوب ذهنيت لرونکو خلکو سره په گډه کارروايۍ کوي. جوبائيډن وویل د پاکستان مرسته دامريکا په گټه ده. تندلاري دپاکستان دخپلواکۍ څخه سرغړونه کوي او دهيواد دبدنامۍ علت گرځي. مرستيال صدروويل د ټولې نړۍ په شمول امريکا دپنجاب دگورنر سلمان تاثير په وژنه د خفگان څرگندونه کوي. بائيډن وويل دترهه گرۍ په ضد جگړه کې پاکستان دامريکا ائتلا في هيواد دى، پاکستان ته هدايات نۀ ورکوؤ بلکې دهدفونو ترلاسه کولو کې ورته مدد ورکوؤ. نوموړي وويل دا تاثر غلط دى چې گنې امريکا داسلام په ضد منفي رجحان لري. هغه وويل مونږ داسلام دښمنان نۀ يو. دهغه وينا وه پرامنه پاکستان نۀ يواځې دامريکا بلکې دټولې سيمې په گټه دى. بائيډن وويل دسختو معاشي حالاتو باوجود امريکا پاکستان ته اووۀ نيم بلينه الر امداد ورکړى او په خونړي سيلاب کې يې ورسره هم مرستې کړي دي ښاغلي بائيډن وويل په پاکستان کې جمهوريت نور هم مضبوط ليدل غواړي. هغه وويل القاعده دامريکا درې زره وگړي وژلي دي او دخپلوملگرو په مدد يې پاکستانى اولس په نخښه کړى دى. مرستيال جمهوررئيس وويل امريکائي صدر اوباما به هم دپاکستان سفر کوي. هغه وويل وزيراعظم گيلاني سره يې ليدنه زياته مهمه وه چې پکې په دوه اړخيزو اړيکو، سيمه ييزو چارو اودافغانستان په وضعيت خبرې اترې وشوې. مطبوعاتي کانفرنس ته دوينا په مهال وزيراعظم گيلاني وويل جوبائيډن سره يې ليدنه زياته گټوره وه. هغه وويل پاکستان امريکا ښۀ ملگرى گڼي.